
22.09.2008

Бүген, 2008 елның 22 сентябрендә, Татарстан Республикасы Премьер-министры Рөстәм Миңнеханов җитәкчелегендәге Татарстан Республикасы делегациясе Россия һәм Казахстанның чик буе төбәкләре җитәкчеләренең V Форумында катнашты (Актүбә шәһәре, Казахстан).

22.09.2008

Бүген Татарстан Республикасының Премьер-министр Рөстәм Миңнеханов җитәкчелегендәге делегациясе, Россиянең Казахстан белән чиктәш төбәкләре җитәкчеләренең V Форумында катнашу өчен, Актүбәгә (Казахстан) китте.

20.09.2008

Бүген Казан базарларында Татарстан районнарыннан килгән товар җитештерүчеләр шәһәрдә яшәүчеләр өчен традицион көзге ярминкәләр оештырдылар. Алар авыллардан игенчелек һәм терлекчелек продукциясе, шулай ук тере кош-корт, иген, төзелеш материаллары алып килгән. Казанның Чехов һәм Мәскәү базарларында Татарстан Республикасы Премьер-министры Рөстәм Миңнеханов, Татарстан Республикасы Премьер-министры урынбасары – авыл хуҗалыгы һәм азык-төлек министры Марат Әхмәтов һәм шәһәр мэры Илсур Метшин булды.

19.09.2008

Бүген Татарстан Республикасы Премьер-министры Рөстәм Миңнеханов “Сочи-2008” VII Халыкара инвестицион форумындагы күргәзмәләрне ачу кысаларында ”Внешэкономбанк” белән зур проектларга кул куюда катнашты. Татарстан Республикасының Менделеевск шәһәрендә аммиак, метанол һәм гранулалы карбамид җитештерү буенча интегральләшкән яңа комплексны төзү проектын финанслауның гомуми принциплары турындагы килешүгә Татарстан Республикасы Премьер-министры һәм “Внешэкономбанк” Дәүләт корпорациясе рәисе Владимир Дмитриев кул куйды.

19.09.2008

Бүген Россия Федерациясе Хөкүмәте рәисе Владимир Путин “Сочи-2008” VII Халыкара инвестицион форумындагы күргәзмәләрне ачуда катнашты. Россия төбәкләренең күпсанлы стендлары белән беррәттән, Владимир Путин иң заманча мультимедиа технологияләре белән җиһазландырылган Татарстан экспозициясен дә карады.

19.09.2008

Бүген “Сочи-2008” халыкара икътисади форумы кысаларында Татарстан Республикасы Премьер-министры Рөстәм Миңнеханов Франциянең Россиядәге илчесе Станислас Лабуле белән очрашты. Очрашуда Татарстан ягыннан – Премьер-министр урынбасары – авыл хуҗалыгы һәм азык-төлек министры Марат Әхмәтов, икътисад министры Марат Сафиуллин, Татарстан Республикасының яшьләр эшләре, спорт һәм туристлык буенча министры Марат Бариев һәм Казан мэры Илсур Метшин, Франция ягыннан – бизнес-ширкәт вәкилләре катнашты.

19.09.2008

Бүген Татарстан Республикасы Премьер-министры Рөстәм Миңнеханов “Сочи-2008” халыкара инвестицион форумында Татарстан экспозициясен карады. Стендны Татарстан Республикасының Инвестиция-венчур фонды директоры Айнур Айделдинов тәкъдир итте.

19.09.2008

Бүген Татарстан делегациясе республика Премьер-министры Рөстәм Миңнеханов җитәкчелегендә “Сочи-2008” инвестицион форумында үз эшен башлап җибәрде.

18.09.2008

Бүген Татарстан Республикасы Премьер-министры Рөстәм Миңнеханов һәм аны озатып йөрүче кешеләр “Казан” халыкара аэропортыннан, “Сочи-2008” VII халыкара инвестицион форумында катнашу өчен, Сочига киттеләр.

18.09.2008

Татарстан Республикасы “Торак-коммуналь хуҗалыкка реформа ясауда ярдәм итү фонды турында” федераль законны тормышка ашыру кысаларында күпфатирлы йортларга капиталь ремонт ясау программасын өч елда түгел, кыскарак вакыт эчендә үтәргә әзер. Бу турыда бүген журналистларга Татарстан Республикасы Министрлар Кабинетында узган пресс-конференциядә Татарстан Хөкүмәте башлыгы Рөстәм Миңнеханов әйтте. Пресс-конференция “Торак-коммуналь хуҗалыкка реформа ясауда ярдәм итү фонды турында” 185 нче номерлы федераль законны тормышка ашыру мәсьәләләре буенча “Торак-коммуналь хуҗалыкка реформа ясауда ярдәм итү фонды” дәүләт корпорациясе идарәсе рәисе, генераль директоры Константин Цицин катнашында узган киңәшмәдән соң булды.
Рәсми Татарстан